JONAVOS JERONIMO RALIO GIMNAZIJOS

BIBLIOTEKOS TAISYKLĖS

1. Gimnazijos biblioteka gali naudotis mokiniai pagal direktoriaus patvirtintą sąrašą, jų tėvai, įtėviai ar globėjai, mokytojai ir visi darbuotojai. Kiti skaitytojai aptarnaujami tik pateikus užstatą, atitinkantį leidinio vertę, kurią nustato bibliotekininkas.
2. Knygos išduodamos 1 mėnesiui. Vadovėliais, chrestomatijomis, uždavinynais, metodiniais leidiniais leidžiama naudotis visus mokslo metus.

Naujausių knygų išdavimo terminą nustato bibliotekininkas.

Retos knygos, albumai, enciklopedijos bei kitų leidinių vieninteliai egzemplioriai į namus neišduodami.

Naujausi periodiniai leidiniai į namus neišduodami.

1. Leidinių naudojimosi laikas gali būti pratęstas, jeigu jų nereikalauja kiti skaitytojai.

SKAITYTOJO TEISĖS, PAREIGOS IR ATSAKOMYBĖ

1. **Skaitytojas turi teisę naudojimosi taisyklių nustatyta tvarka:**
   1. gauti išsamią informaciją apie bibliotekos dokumentų fondą ir jos teikiamas paslaugas, aptarnavimo sąlygas ir procedūras;
   2. naudotis bibliotekos katalogais ir kitomis bibliotekos informacijos paieškos priemonėmis;
   3. gauti panaudai bibliotekos dokumentus ir kitus išteklius naudotis bibliotekoje ar už jos ribų;
   4. pratęsti bibliotekos dokumentų panaudos terminą, rezervuoti panaudai dokumentus, įrangą;
   5. naudotis bibliotekos kompiuterizuotomis darbo vietomis ir vieša interneto prieiga nemokamai;
   6. naudotis planšetėmis, skeneriu, spausdintuvu ir kita bibliotekoje esančia įranga;
   7. bibliotekoje naudotis asmeniniais nešiojamais kompiuteriais.
2. **Skaitytojas privalo:**
   1. laikytis naudojimosi taisyklių ir nustatytų elgesio viešoje vietoje reikalavimų;
   2. neišnešti dokumentų iš bibliotekos patalpų, jei dokumentai neįrašyti į panaudai išduotų dokumentų apskaitą;
   3. laiku grąžinti panaudai gautus dokumentus arba nustatyta tvarka pratęsti panaudos terminą;
   4. gavus dokumentus ar bibliotekos įrangą panaudai patikrinti ar nėra defektų (išplėšymų, subraukymų, išpjaustymų ar gedimų). Juos pastebėjus, pranešti bibliotekos darbuotojui;

**2.5. baigęs gimnaziją ar išvykstantis skaitytojas privalo atsiskaityti su biblioteka.**

**3. Vartotojui draudžiama:**

3.1 be bibliotekos darbuotojo leidimo bibliotekos kompiuteriuose įdiegti atsineštą arba atsisiųstą iš interneto programinę įrangą;

3.2 bibliotekoje, naudojantis viešos interneto prieigos paslaugomis, skaityti pornografinę, smurtą, terorizmą bei kitokią nusikalstamą veiklą skatinančią informaciją, elektroniniu paštu platinti elektronines šiukšles, piktybines programas, virusus, įsilaužti į kitas kompiuterines sistemas;

3.3 užsiimti veikla, prieštaraujančia viešai bibliotekos paskirčiai.

**4.** **Skaitytojo atsakomybė:**

* 1. skaitytojui, nustatytu laiku negrąžinus knygų ar kitų dokumentų, gali būti neišduodami kiti leidiniai;
  2. vartotojas, praradęs ar nepataisomai sugadinęs bibliotekos dokumentus (įrangą) turi  
     pakeisti juos tokiais pat arba pripažintais lygiaverčiais dokumentais, taip turi teisę atlyginti žalą pinigais. Dokumento ar įrangos vertę nustato bibliotekos darbuotojai arba gimnazijos administracija;
  3. už nepilnamečių vartotojų prarastus arba nepataisomai sugadintus dokumentus ir žalą padarytą kitam bibliotekos turtui atsako tėvai, įtėviai arba globėjai naudojimosi taisyklių ir teisės aktų nustatyta tvarka;
  4. bibliotekos vartotojams, nesilaikantiems arba pažeidusiems naudojimosi taisykles, gimnazijos vadovo įsakymu terminuotam ar visam laikui gali būti apribota teisė naudotis biblioteka.